Nicolaus Germanus og Henricus Martellus. 149 
er det vel ikke, at Arbejdet kan være gaaet saa raskt fra Haanden 
i et stort Værksted, hvor der har været flere i Arbejde, og Afskriv- 
ningen er foregaaet ved Diktat. Men altfor sikker skal man dog ikke 
være. Det kan tænkes, at Nicolaus Germanus har ladet Ptolemæus” 
Text afskrive efter Diktat strax, da han kastede sig over dette Værk, 
i et stort Antal Exemplarer, og har haft disse Afskrifter liggende for 
efterhaanden at forsyne dem med Kort og Udsmykning. Vi ved om 
"det første af de Nicolaus Germanus-Haandskrifter med A-Kort i, 
som blev fundet, at dets Text er skrevet af en Skønskriver, og dette 
er sikkert Tilfældet med alle de Manuskripter, der udgik fra Værk- 
stedet. Muligvis betyder Dateringen derfor blot, at i 1468 var Tex- 
ten skrevet færdig. Tavlerne kan tænkes at være tegnede betydelig 
senere. Med absolut Sikkerhed kan B-Typens Oprindelse altsaa ikke 
angives nøjere end til Aarene 1466—82. 
Men det spiller for Udviklingens Gang ingen Rolle, i hvilket 
af disse Aar Clavus’ Grønlandsbillede blev omdannet efter Tidens 
Idéer; thi Udbredelse fik B-Typen ialtfald forst:i 1482, da den naaede 
frem paa Tryk. Men fra dette Aar af vandt den mere og mere 
Terræn, og i Løbet af en Snes Aar fik den Lejlighed til at bide sig 
godt fast, skønt det netop var i den Tid, hele den klassiske Lærdom, 
Typen var baseret paa, gjorde sit Fallitbo op — ved Amerikas Gen- 
opdagelse, ved Afrikas Omsejling, ved Planerne om at finde Vej til 
Orienten ved at sejle mod Nordvest eller midt hen over Polarhavet. 
Fremfor alt var dog det, der underminerede den gamle Verdens- 
opfattelse, at de italienske og tyske Matematikere og Geografer paa 
Grundlag af Georg v. Peurbachs, Regiomontanus’, Kardinal Bessa- 
rions og Bianchinis Virksomhed havde faaet Forudsætninger for at 
arbejde videre paa den græske Matematiks solide Grundlag og ud- 
nytte deres matematiske Viden paa den matematiske Geografis Om- 
raade. Man begyndte at tænke. sig Jorden som en Kugle ikke blot 
teoretisk som et Dogme, men ganske praktisk, og man gav sig til 
at fremstille den rund. 
Den simpleste Maade at gore dette paa, var at tegne sit Verdens- 
kort paa en Kugle, og dette blev, som vi skal se, her i Occidenten 
for forste Gang gjort netop i den Tid, B-Typen blev skabt, flere Aar 
for Henricus Martellus ved sine ugraderede, sammenklemte a-Kort 
havde naaet noget lignende som det, Nicolaus Germanus paa en 
mere brutal Maade opnaaede ved b-Typen. 
Det er ikke nogen egentlig Forngjelse at folge B-Typens Sejrs- 
gang just i de Aar, da alt blev lagt til Rette for, at den ægte Clavus- 
type kunde være kommet til at betyde noget i den rivende Udvik- 
ling, der fandt Sted; men det er sikkert, at B-Typens Sejr lige til 
Aaret 1513 var komplet. 
